alibayram/wikipedia-40-langs huggingface dataset:
1759

Konge i Danmark: Frederik 5. 1746-1766

Se også 1759 (tal)

Begivenheder

Januar 
 15. januar – British Museum i London åbnes for publikum

August 

 12. august - Det Russiske Kejserriges hær under general Pjotr Soltikov og østrigerne under general Ernst von Laudon slår 40.000 preussere under Frederik den Store i slaget ved Kunersdorf i Syvårskrigen (1756–1763)

September 
 10. september – Søslaget på Stettiner Haff (ved Nowe Warpno og Ueckermünde) mellem Preussen og Sverige.
 18. september – Franskmændene overgiver Quebec til briterne

November 
 20. november - Slaget om Quiberon Bay

December 
2. december - Christians Kirke på Christianshavn, oprindelig benævnt Frederiks (tyske) Kirke, tegnet af Eigtved, indvies.

Født 
 12. marts – Rasmus Nyerup, dansk litteraturhistoriker (død 1829).
 16. august - Carl Fredric von Breda, svensk portrætmaler (død 1818).
 26. oktober – Georges-Jacques Danton, fransk sagfører og revolutionsmand (død 1794).

Dødsfald 
 14. april – Georg Friedrich Händel, tysk-engelsk komponist (Messias, Water Music). 74 år.

Sport

Musik

Litteratur

Eksterne henvisninger 

59
1760

Konge i Danmark: Frederik 5. 1746-1766

Se også 1760 (tal)

Begivenheder 
 9. oktober – Under den preussiske syvårskrig besætter russerne Berlin, men de trækker sig tilbage igen efter nogle få dage
 Verdens ældste registrerede hest ved navn Old Billy blev født. Den døde d. 27. november 1822, og blev således 62 år gammel.

Født 
 18. december – Knud Lyne Rahbek, dansk forfatter

Dødsfald 
 25. oktober – George 2. af England

Sport

Musik

Litteratur

Eksterne henvisninger 

60
Styrbord

Styrbord er et nautisk udtryk, der betyder højre side af et skib (eller fly) i forhold til den normale sejlretning.

I forbindelse med sejlbåde betyder "styrbord halse" at vinden kommer ind fra højre. 

Styrbordside er markeret med grøn lanterneføring.

Ordet styrbord stammer fra norrønt. Vikingerne styrede [stýri] deres både med styreårer (ror), som altid var fæstnet på højre bord (borð). Rorsmanden, som holdt styreåren, stod i styrbord side.

Asymmetriske hangarskibe 
For at gøre plads til at fly kan lande, er hangarskibets bro (der hvor man styrer skibet), antenner, kontroltårn (der hvor man styrer flytrafikken) og eventuelle skorstene anbragt i en "ø" i styrbordside.

Se også 
Bagbord

Skibsterminologi
Amningsmærker

Amningsmærker (tidligere også amingsmærker) er tal på skibets for- , agterstavn samt på skibssiderne ud for middelspantet, der viser hvor dybt skibet ligger i vandet, målt fra kølens underkant til vandlinjen.

Dybden angaves tidligere i engelske fod på styrbords side og i decimeter på bagbords side. Nu om dage angives amningsmærkerne normalt udelukkende i decimeter.

Amningsmærker er et absolut mål for skibes dybgang, og adskiller sig således fra Plimsoll-mærker der er relative til det sted (og den årstid) hvor et skib lastes.

Sprogligt 
"Amning" kommer af at ame eller amne, der betyder at måle, mere specifikt at måle et fartøjs bæreevne ved at belaste det med kendte vægte.

Se også 
Nautiske udtryk

Noter 

Skibsterminologi

de:Ahming
1746

Konge i Danmark: Christian 6. 1730-1746 – Frederik 5. 1746-1766

Se også 1746 (tal)

Begivenheder

April 
 16. april - Bonnie Prince Charlie taber slaget ved Culloden

Juni 

 10. juni - Carl von Holstein får genoprettet forholdet mellem Danmarks og Rusland via en forbundstraktat på 15 år

Udateret 
 Frederik 5. bliver konge
 Ved Filip 5. af Spanien's død overtager Ferdinand 6. af Spanien den spanske trone.
 I sommeren brændte 6 af Smerups gårde og 2 huse
 Kvægpest i Danmark.

Født 
 24. januar – Gustav 3. af Sverige, svensk konge fra 1771, død 1792.
 2. juli – Hardenack Otto Conrad Zinck, tysk-dansk musiker, død 1832.
 3. juli – Sophie Magdalene, prinsesse af Danmark 1746-1766, kronprinsesse 1766-1771 og dronning af Sverige 1771-1792. Død 1813. 
 19. juli – August Hennings, dansk embedsmand og forfatter, død 1826.
 27. juli – Joachim Godske Moltke, dansk godsejer, lensgreve og statsminister, død1818.
 22. november – Bernt Anker, norsk handelsmagnat, bror til Peder Anker, fætter til Carsten og Peter Anker. Død 1805
 Joseph Guione, dansk klassicistisk arkitekt, død 1808.

Dødsfald 
 10. marts – Christian Güldencrone, baron og stiftamtmand (født 1676) 
 6. august – Christian 6. dør kun 46 år gammel. 
 28. december – Ulrik Kaas, dansk søofficer og stiftamtmand, (født 1677).
 Justine Cathrine Rosenkrantz, dansk baronesse og spion (født 1659)
 Filip 5. af Spanien

Musik

Eksterne henvisninger 

46
1757

Konge i Danmark: Frederik 5. 1746-1766

Se også 1757 (tal)

Begivenheder 
 Slaget ved Prag
 Slaget ved Rossbach
 Slaget ved Leuthen

Januar 
 2. januar – Robert Clive af Indien indtog Kolkata (dengang Calcutta), som var indtaget af Nawab af Bengalen. Af 146 engelske fanger overlever kun 23

Februar 
 1. februar - i Danmark bliver der indført bødestraf for drukkenskab

Juni 

 23. juni - under ledelse af general Robert Clive besejrer briterne de indiske styrker i slaget ved Plassey

Født 

 28. november – William Blake, engelsk poet

Dødsfald 
 23. juli – Domenico Scarlatti, italiensk komponist. 71 år.

Sport

Musik

Litteratur

Eksterne henvisninger 

57
Afledte SI-enheder

Afledte SI-enheder er en del af SI-systemet for måleenheder og er afledt af de 7 grundlæggende SI-enheder.


Specielle navne og symboler

Andre størrelser

Kilder/Referencer 
 I. Mills, Tomislav Cvitas, Klaus Homann, Nikola Kallay, IUPAC: Quantities, Units and Symbols in Physical Chemistry, 2nd edition (June 1993), Blackwell Science Inc (p. 72)
1538

Konge i Danmark: Christian 3. 1534-1559

Se også 1538 (tal)

Begivenheder 
 Kaffen kommer til Europa – fra Tyrkiet
 6. august - Bogotá i Colombia grundlægges af conquistadoren Quesada
 17. december – Den engelske konge Henrik VIII bandlyses af den katolske kirke

Født

Dødsfald

Musik

Litteratur

Eksterne henvisninger 

38
Svømmebassin

Et svømmebassin er et bassin med vand, der bruges til at svømme i. Mange byer i Danmark har svømmehaller med et eller flere svømmebassiner, der bruges til motion, leg, svømmeundervisning og svømmestævner. I denne slags svømmebassiner tilsættes klor ofte vandet for at holde det rent. Svømmebassiners størrelse afhænger af hvilket formål de skal bruges til. Et svømmebassin der skal bruges til konkurrencer skal have helt bestemte mål, som er fastsat af det internationale svømmeforbund.

Eksterne henvisninger 

30 July, 2004, BBC News: Wave device boon to swimmers A swimming pool lane divider which absorbs the waves churned up by swimmers has been judged the winning entry in a prestigious competition.
1809

Året 1809 startede på en søndag.

Konge i Danmark: Frederik 6. – 1808-1839

Se også 1809 (tal)

Begivenheder

Januar 
17. januar – Kancelliplakat bliver udstedt, den fastslår, at kun læger må underskrive recepter

Februar 

 11. februar - Robert Fulton får patent på et dampskib

Marts 

 13. marts - i Stockholm gennemføres et ublodigt kup mod den uligevægtige og nærmest uduelige kong Gustav 4. Adolf. Bag kuppet står en kreds af adelige officerer, der håber at kunne redde landet fra den fremrykkende russiske hær. Kongens farbroder, den gamle prins Karl, bliver indsat som ny konge, Karl 13.
 22. marts - Karl 13. bliver konge af Sverige efter Gustav 4. Adolfs abdikation

Juni 
 3. juni – Kirkeejere, som regel herremænd, mister deres "kaldsret" og kan ikke længere selv ansætte præster. I stedet kan de foreslå kandidater for kongen, som derpå vælger og ansætter

August 
19. august - Slaget ved Sävar, det sidste afgørende slag i Finlandskrigen 1808-09, finder sted ved Sävar nord for Umeå.

September 
 17. september – Sverige afstår Finland til Rusland, da freden i Fredrikshamn undertegnes.

December 
 10. december - Sverige og Danmark-Norge slutter fred i Jönköping og afslutter den dansk-svenske krig 1808-1809
16. december - ægteskabet mellem Napoleon Bonaparte og Josephine opløses efter 13 år

Født 
 4. januar – Louis Braille – fransk opfinder af blindeskriften (død 1852).
 15. januar – Pierre-Joseph Proudhon, fransk social reformator og anarkist (død 1865).
 19. januar – Edgar Allan Poe, amerikansk forfatter (død 1849).
 3. februar – Felix Mendelssohn, tysk komponist; han dør allerede i 1847.
 12. februar – Charles Darwin, engelsk naturhistoriker (død 1882).
 12. februar – Abraham Lincoln, USA's 16. præsident, fødes i en fattig bjælkehytte i Kentucky (død 1865).
 24. december - Eduard Osenbrüggen, tysk retslærd (død 1879)
 29. december – William Gladstone, engelsk premierminister i fire perioder. Han dør i 1898.

Dødsfald 
 8. maj - Augustin Pajou, fransk billedhugger (født 1730).
 31. maj – Joseph Haydn, østrigsk komponist (født 1732).
 4. juni – Nicolai Abraham Abildgaard, dansk kunstmaler og professor (født 1743).
 8. juni – Thomas Paine, engelsk-amerikansk kritisk skribent (født 1737).

Eksterne henvisninger 

09
Nordamerika

Nordamerika er et kontinent på den nordlige halvkugle, beliggende øst for Stillehavet, vest for Atlanterhavet, syd for det Arktiske hav og nord for det sydamerikanske kontinent. Areal ca. 24.200.000 km².

På selve kontinentet findes tre store lande:
 Canada
 USA
 Mexico

Ud for Canadas østkyst findes
 Grønland, der indgår i det danske rigsfællesskab
 Saint Pierre og Miquelon, der er et fransk oversøisk territorium.

Ud for USA østkyst findes
 Bermuda (britisk)

Ud for Mexicos vestkyst findes
 Clipperton, der er et fransk oversøisk territorium.

På kontinentets sydlige del findes på et relativt lille område kaldet Mellemamerika (Centralamerika) staterne:
 Belize
 Costa Rica
 El Salvador
 Guatemala
 Honduras
 Nicaragua
 Panama

I det Caribiske Hav findes en række stater og territorier:

 Amerikanske Jomfruøer (amerikansk)
 Anguilla (britisk)
 Antigua og Barbuda
 Aruba (del af Nederlandene)
 Bahamas
 Barbados
 Britiske Jomfruøer (britisk)
 Cayman Islands (britisk)
 Cuba
 Curaçao (i rigsfællesskab med Nederlandene)
 Dominica
 Dominikanske Republik
 Grenada
 Guadeloupe (Frankrig)
 Haiti
 Jamaica
 Martinique (Frankrig)
 Montserrat (britisk)
 Puerto Rico (amerikansk fristat)
 Saba, Sint Eustatius og Bonaire  (i rigsfællesskab med Nederlandene)
 Saint-Barthélemy (Frankrig)
 Saint Kitts og Nevis
 Saint Lucia
 Saint-Martin (Frankrig)
 Sint Maarten (i rigsfællesskab med Nederlandene)
 Saint Vincent og Grenadinerne
 Trinidad og Tobago
 Turks- og Caicosøerne (britisk)

Se også 

 Verdens lande
 Amerika
 Angelsaksiske Amerika

 
Mesozoikum
1742

Konge i Danmark: Christian 6. 1730-1746 

Se også 1742 (tal)

Begivenheder 
 Det Kongelige Danske Videnskabernes Selskab dannes

 28. maj - Englands første indendørs swimmingpool åbnes

Født 
 6. oktober – Digteren Johan Herman Wessel (død 1785)

Dødsfald 
 14. januar – Den engelske astronom Edmund Halley dør.
 24. juni – Thøger Reenberg, dansk digter (født 1656).
 22. september – Den danske opdagelsesrejsende Frederic Louis Norden dør.

Sport

Musik 
 Messiah (Messias) af Georg Friedrich Händel har premiere i Dublin.

Litteratur

Eksterne henvisninger 

42
1819

Året 1819 startede på en fredag, og der er folketælling i Aalborg og Nibe.

Konge i Danmark: Frederik 6. 1808-1839

Se også 1819 (tal)

Begivenheder

Januar 

 17. januar - Simón Bolívar udråber republikken Colombia

Februar 

 6. februar - Singapore grundlægges som en ny handelspost for Britisk Østindisk Compani af Stamford Raffles
 22. februar - USA køber Florida af Spanien

Maj 
 1. maj - i Frankrig gennemføres en lov om indførelse af pressefrihed
 21. maj - det første dampskib i Danmark, Caledonia, ankom til København og begyndte at besejle ruten København-Kiel.
 22. maj - SS Savannah står ud fra Savannah i USA for omkring en måned senere at blive det første dampskib, der krydser Atlanterhavet

September 

 5. september - den såkaldte Jødefejden bryder ud i København og flere købstæder

December 

 14. december – Alabama bliver USA's 22. stat

Udateret 
 Spanien sælger Florida til USA

Født 
 25. marts – V.U. Hammershaimb, skaber af det færøske skriftsprog (død 1909).
 31. marts – William Wain, engelsk-født dansk ingeniør og maskinfabrikant (død 1882).
 20. juni – Jacques Offenbach, tysk-fransk komponist. (død 1880).
 1. august – Herman Melville, amerikansk forfatter (Moby Dick). (død 1891).
 18. september – Jean Foucault, fransk fysiker, som udvikler teknikker til nøjagtige målinger af lysets hastighed. Ved eksperimenter beviser han jordens rotation. (død 1896)
 22. november – Mary Ann Evans, engelsk forfatterinde med pseudonymet George Eliot. (død 1880).

Dødsfald 
 25. januar – Christian Bastholm, dansk præst og teolog (født 1740).
 19. august – James Watt, opfinder af Dampmaskinen (født 1736).

Sport 
 Ernst Mensens første bemærkelsesværdige løb blev foretaget, fra London til Portsmouth.

Musik 

 Der er et yndigt land - af Adam Oehlenschläger
 24. februar - det niårige vidunderbarn Frédéric Chopin debuterer i Warszawa

Litteratur 
 Nordens Guder – af Adam Oehlenschläger

Noter

Eksterne henvisninger 

19
Ferdinand von Zeppelin

Ferdinand Adolf Heinrich August Graf von Zeppelin (født 8. juli 1838, død 8. marts 1917) var en tysk officer og luftskibskonstruktør.

Zeppelin var elev på militærskolen i Ludwigsburg og blev i 1858 udnævnt til løjtnant. I 1859 blev han indkaldt til ingeniørkorpset og han deltog fra 1863 som observatør i den amerikanske borgerkrig og senere – i 1866 – som generalstabsofficer i Den tyske krig og i Den fransk-tyske krig 1870 – 1871. Fra 1882 til 1885 var Zeppelin chef for ulanregimentet i Ulm, og derefter Württembergs gesandt i Berlin. I 1891 tog han som generalløjtnant sin afsked, men blev i 1906 udnævnt til general ved kavaleriet.

Fra 1880'erne beskæftigede Zeppelin sig med problemerne i forbindelse med styrbare balloner og begyndte i 1899 bygningen af sin første styrbare ballon, der i 1900 foretog tre flyvninger over Bodensøen. De stadig bedre resultater førte til at der blev gennemført en slags nationalindsamling (lotteri) hvor halvdelen af de indbetalte over 6 millioner mark blev sat i Luftschiffbaugesellschaft Zeppelin G.mb.H. 

I 1908 købte militæret det fuldt funktionsdygtige luftskib Z3. Indtil 1914 befordrede Deutsche Luftschiffahrtgesellschaft (Delag) på mere end 1500 flyvninger hen ved 35.000 personer uden uheld.
Under 1. verdenskrig blev det klart at zeppelinere ikke var krigsegnede, da de frembød en alt for stor angrebsflade.

Henvisninger 

Militærfolk fra Tyskland
Grever fra Tyskland
Bodensøen
Tyskere i 1800-tallet
Tyskere i 1900-tallet
1838

Konge i Danmark: Frederik 6. 1808-1839 

Se også 1838 (tal)

Begivenheder

Januar 
 6. januar – Samuel Morse demonstrerer første gang offentligt sin opfindelse telegrafen

April 
 8. april Den første transatlantiske dampskibsrute bliver indviet mellem Bristol i England og New York i USA. Ruten blev besejlet af Isamberd Brunels dampskib Great Western

September 
7. september - Grace Darling bliver national helt efter at have reddet skibbrudne sejlere
 17. september – Efter at have boet i Rom siden 1797 vender billedhuggeren Bertel Thorvaldsen hjem til København . Han får en heltemodtagelse og atelier og bolig på Charlottenborg

Oktober 
 1. oktober – den britiske hær invaderer Afghanistan for at hindre russisk indflydelse

November 
5. november - Mellemamerikas Forenede Stater begynder at gå i opløsning, da Nicaragua udtræder af føderationen

December 

 16. december - Boerne slår zuluhæren ved Blood River i Natal

Født 
 28. januar - James Craig Watson, canadisk-amerikansk astronom. (død 1880).
 18. februar – Ernst Mach, østrigsk fysiker og filosof. (død 1916).
 16. april - Ernest Solvay, belgisk kemist og filantrop, startede Solvay konferencen i 1911 (død 1922).
 8. juli – Ferdinand von Zeppelin, tysk luftskibskonstruktør. (død 1917).
 25. oktober – Georges Bizet, fransk komponist. (død 1875).
 23. november – Otto Mønsted, dansk købmand og fabrikant. (død 1916).

Dødsfald

Sport

Musik

Litteratur 
 Biografi om Ernst Mensen, "Des Stauermannes Mensen Ernst" af Gustav Rieck, Breslau 1838, udkommer.

Eksterne henvisninger 

38
Lascaux-hulerne

Lascaux-hulerne i Frankrig indeholder noget af den tidligst kendte kunst i form af hulemalerier, der er dateret til at være 15.000 til 17.000 år gamle.

Hulerne, som ligger omkring 500 kilometer sydvest for paris, blev opdaget i 1940 af en hund kaldet Robot.

I 1979 blev Lascaux-hulerne optaget på UNESCOs Verdensarvsliste.

Eksterne henvisninger 

 Lascaux Cave  Lascaux-hulernes officielle hjemmeside.
 Lascaux Cave
 The Dawn of Rock Art.

Klippekunst
Grotter
Ældste stenalder
Weichsel-istiden
Forhistorisk kunst
Frankrigs historie
Kultur i Frankrig
Verdensarvsområder i Frankrig
Heraldik

Heraldik er læren om brugen af våbenmærker og våbenskjolde. Herolderne havde kendskabet til heraldik.

Historie 
Fra urgammel tid har krigere udsmykket deres skjolde og hjelme med farver og figurer. Fra den græske oldtid og Romerrigets regimentsmærker kendes både fane og skjold i det 4. århundrede. Figurer og symboler kunne være praktiske skelnemærker i kamp og kunne give bæreren held og styrke som en slags amuletter. 

Brugen af symboler på våbenskjolde som præsentation af en ridder eller en slægt udviklede sig fra 1100- til 1200-tallet med fremkomsten af adelsfamilier og udviklingen af det feudale system i Vest- og Centraleuropa. Frankrig førte an, tæt fulgt af England, Italien og Det Hellige Romerske Rige (Tyskland). Spanien og Nord- og Østeuropa udviklede lignende traditioner. Danmark og det øvrige Skandinavien tilhører den tyske heraldiske tradition, der er den mest enkle og oprindelige.

I forbindelse med ridderturneringernes opblomstring i 1200-tallet begyndte især franske heroldere at systematisere våbenskjoldenes udformning og fastsætte regler for brugen. Fx kunne kun adelige få et våbenskjold. Det havde hidtil skabt forvirring i turneringer og slag, når flere personer havde samme våbenskjold. 

England kopierede fagudtrykkene, men brugte dem anderledes, da det her var muligt for byer og det bedre borgerskab at få et våbenskjold. De engelske regler udviklede sig løbende og er i dag ganske omfattende. Der tillægges de forskellige farver forskellige værdier som troskab, mod og visdom, men det er tvivlsomt, om det gjaldt i heraldikken før sen-middelalderen/tidlig renæssance. 

I Tyskland blev der aldrig fastsat regler, og det stod alle frit for, adelig såvel som bonde, at lave deres eget våbenskjold. De danske konger fastlagde heller ingen regler, men udstedte i stedet et patentbrev til de ansøgere, de fandt værdige.

Til heraldikken hører ikke kun våbenskjoldet, men også hjelmen, som i tidlig middelalder kunne være et mindre kunstværk i sig selv, skabt af kogt læder og smykket med fjer og silke.

Våbentavle 

Våbentavler anvendes undertiden til anetavler, idet våbenskjolde blev brugt som i anetavlen, som ses ude til højre. Forældrene placeres på øverste linje i midten – med faderen til venstre (sværdsiden) og moderen til højre. Farfaderen har samme våbenskjold som faderen, farmoderen står til venstre for faderen, morfaderen har det samme som moderen, og mormoderen står til højre for moderens våbenskjold. I eksemplet er Staur far, farfar, og så videre; Benkestokk er farmor, og så videre... Rød er mor, morfar, og så videre, Rustung er mormor, og så videre... Det findes også andre måder at lave en anetavle på end med våbenskjold.

Se også 
 Byvåben
 Heraldisk Selskab (Societas Heraldica Scandinavica)
 Dansk Heraldisk Selskab
 Institute of Heraldry (United States Army Institute of Heraldry)
 Kanton
 Monogram
 Motto
 Ridder
 Ridderskab
 Rigsvåben
 Segl
 Slægtsforskning
 Skjold
 Talende våben
 Tinktur
 Våbenskjold

Eksterne henvisninger 

 Heraldisk selskab: http://www.heraldik.org/
 The Grammar of Heraldry by Samuel Kent, 1718.

Feudalisme
Historiske hjælpevidenskaber
Symboler
 
Slægtsforskningsrelaterede emner
Larve

En larve er et livsstadie i visse dyregruppers udvikling fra unge til et voksent individ.

Hos mange insekter findes et larvestadie, f.eks. hos fluer og sommerfugle. Ved insekterne sker der en metamorfose, hvor larven i mange tilfælde totalt skifter udseende og forvandler sig til det voksne individ efter en periode som puppe.
En undtagelse fra dette er f.eks. græshopper, der ikke har et larvestadie og heller ikke undergår metamorfose.

Fisk og vandlevende hvirveldyr og bløddyr har også livsstadier, hvor de kaldes larver.

Eksempler på dyr, der har et eller flere larvestadier:
 hvirveldyr:
 Padder:
 Frøer
 Tudser
 Insekter:
 Flue
 Mariehøne
 Sommerfugl
 bløddyr:
 Muslinger:
 blåmusling
 østers
 dammusling
 Nældecelledyr, polypdyr:
 havhveps
 brandmand
 vandmand

Udviklingsbiologi
Ibenholt

Slægten Diospyros er buske eller træer, der er kendt for sine bær og sit hårde ved. På dansk anvendes både navnene Kaki, Daddelblomme og Ibenholt. Slægten er udbredt med ca. 200 arter i Asien, Afrika og Nordamerika. Det er for det meste stedsegrønne, men enkelte er løvfældende. Frugterne er store, saftige bær. Her omtales kun de arter, som dyrkes i Danmark, eller hvis ved eller frugter forhandles her.

 Almindelig kaki (Diospyros kaki)
 Amerikansk kaki (Diospyros virginiana), hvor veddet kaldes "hvid ibenholt"
 Asiatisk kaki (Diospyros lotus) eller Lotus-Dadelblomme

Ibenholt er det danske navn for tømmer fra visse arter af slægten Diospyros. Navnet Sort Ibenholt bruges om flere af arterne med mørkt kærneved .

Noter 

Planteslægter
Ibenholt-familien
Sort ibenholt

Sort Ibenholt er en meget hård, næsten sort træsort, der stammer fra Vestafrika. Blev tidligere bl.a. brugt til de sorte tangenter på klaverer.

Træer
Skønhedsideal

Når man "normalt" taler om skønhedsidealer i flertal, så skyldes det, at ideen om den ideale mand eller den ideale kvinde er modsætningsfuld. At begge køn skal være tiltrækkende, tilgængelige for andre, men ikke tilgængelige for alle. At alle singler skal være frække på en ærbar måde, som står i et forhold til hvor forpligtende et kortvarigt forhold er.

Unge kvinder og mænd er naturligt sådan som de to køn bedst kan lide hinanden. Alle de andre er uddøde. Men hvilken barmstørrelse er den bedste?! Der findes jo barme i alle størrelser. Svaret er at de fleste barme hænger fordi de gyngende bevægelser tiltrækker mændenes opmærksomhed, men at størrelsen ikke har en afgørende betydning, da de store barme så ville være den almindelige størrelse. Tilsvarende så tiltrækkes kvinder af store skæg og kraftige overarme. Selvom de fleste mænd er barberede. [?]

Historisk

Det historieske kvindeideal 

Det er en udbredt forestilling at Barbiedukken repræsenterer et tidløst kvindeideal. Men det er slet ikke tilfældet. Det ældste og mest udbredte kvindeideal er den overvægtige svulmende kvindeskikkelse. Tænk på, før at man kunne gemme på madvarer, så det nødvendigt at moderen havde noget at tære på, i tilfælde af hungersnød, fordi babyen var afhængig af modermælken. Men det krævede også store resurser at opfede en kvinde. Det er stadig sådan nogle steder at fedme er smukt, særligt i Mauritanien og på nogen stillehavsøer.

Skønne historiske og nulevende kvinder 
 Den skønne Helena (græsk mytologi)
 Helena Christensen (dansk model)

Det historieske mandsideal 
Det mest udbredte mandsideal er en slags superhelt, men det forekommer i fredelige samfund at adelens overklassemandsideal er fedladenhed, fordi det kræver store resurser at fede sig op. Det vil sige at der må have været slankere mandsidealer for de 'almindelige' mænd.

Se også 
 Kønsrolle
 plastikkirurg
 Kosmetisk behandling

Referencer

Eksterne henvisninger 
 

 https://www.all-beauty.dk/skoenheds-idealet/ 

 http://etiskraad.dk/upload/publikationer/optimering-af-mennesket/fremtidens-krop/kap09.htm

Menneskets forplantning
Joachim von Ribbentrop

Ullrich Friedrich Willy Joachim Ribbentrop fra 1925 von Ribbentrop (30. april 1893 – 16. oktober 1946) var en indflydelsesrig politiker i det nazistiske Tyskland fra 1932 til 1945 og rigets udenrigsminister fra 1938 til 1945.

Liv og karriere 
I sin ungdom tilbragte Ribbentrop 1910 – 1914 i Canada som importør af tyske vine. Han gjorde sig gældende på det canadiske ishockeylandshold.

Ribbentrop indgik i 1920 ægteskab med Anna Elisabeth (Annelies) Henkell, der var datter af sektfabrikant Otto Henkell (1869-1929). Han var firmaet Henkell & Co.'s repræsentant i Berlin. 

Von Ribbentrop blev medlem af NSDAP i 1932 og ydede gennem sine omfattende kontakter til indflydelsesrige kredse Adolf Hitler store tjenester, som lettede  magtovertagelsen i 1933. 

Den sprogkyndige von Ribbentrop blev til sin skuffelse ikke straks udenrigsminister, men tjente først Hitler som særlig udenrigspolitisk rådgiver og fra 1936 som ambassadør i London. Først i 1938 blev han udenrigsminister.

Efter flere måneders hemmelige forhandlinger kunne han – til verdens store overraskelse – den 23. august 1939 i Moskva underskrive Ribbentrop-Molotov-pagten, der aftalte en deling af Polen mellem Tyskland og Sovjetunionen og sovjetisk neutralitet i tilfælde af krig i Vesteuropa.

Efter krigsudbruddet den 1. september 1939 mindskedes von Ribbentrops indflydelse. Nu var det generalerne, Hitler talte med. For at indynde sig indsatte von Ribbentrop SS-folk på centrale poster i udenrigsministeriet.

Ribbentrop blev ved krigens slutning afskediget af Hitlers efterfølger, storadmiral Karl Dönitz.

Efter krigen blev han af de allierede anklaget ved Nürnbergprocessen for fire punkter:

 Forbrydelser mod freden. 
 Deltagelse i sammensværgelse om at begå forbrydelser mod freden. 
 Krigsforbrydelser. 
 Forbrydelser mod menneskeheden. 

Han blev idømt dødsstraf og hængt d. 16. oktober 1946. Hans sidste ord var "Gud bevare Tyskland".

Ordener 
Ribbentrop blev udnævnt til Storkorsridder af Dannebrogordenen med bryststjerne i diamanter 1941. I 1946 blev han slettet af riddernes tal ved kongelig resolution. Han fik aldrig lavet et våbenskjold.

Referencer

Eksterne henvisninger 

Nazister fra Tyskland
Personer henrettet ved hængning
Nazi-Tysklands ministre
Hitlers Kabinet
Medlemmer af tyske rigsdag 1933-1945
Nazister dømt for krigsforbrydelser
Personer fra Nordrhein-Westfalen
Dømte ved Nürnbergprocessen
Storkors af Dannebrog med bryststjerne i diamanter
Ludwig Beck

Generaloberst Ludwig August Theodor Beck (29. juni 1880 – 20. juli 1944) var chef for den tyske hærs generalstab fra 1935 til 1938 

Da han tjente som stabschef for den tyske hær mellem 1935 og 1938, blev Beck i stigende grad desillusioneret og stod i opposition til den stigende totalitarisme i naziregimet og til Hitlers aggressive udenrigspolitik. Offentlige udenrigspolitiske uoverensstemmelser med Hitler fik Beck til at træde tilbage som stabschef i august 1938. Fra da af mente Beck, at Hitler ikke kunne påvirkes positivt, og at både Hitler og Nazistpartiet måtte fjernes fra regeringen. Beck blev en stor leder inden for sammensværgelsen mod Hitler og ville have fungeret som statsoverhoved med titlen enten præsident eller regent ("Reichsverweser"), afhængigt af kilden, hvis plottet den 20. juli var lykkedes. Handlingen mislykkedes imidlertid, og Beck blev derefter anholdt. Efter sigende gjorde han et mislykket selvmordsforsøg, før han blev skudt ihjel. 

Personer fra Wiesbaden
20. juli-attentatet
Generaler fra Tyskland
Personer myrdet af Nazityskland
Weiße Rose

Weiße Rose (dansk: "Hvide rose") er navnet på en modstandsgruppe, der i 1942 og 1943 var aktiv på universitetet i München

Hans og Sophie Scholl kom i 1942 i kontakt med andre af de studerende, der tog afstand fra nazismen. De besluttede sig til illegal offentlig kritik og dannede studentermodstandsgruppen Weiße Rose, der spredte seks flyveblade.

I de første flyveblade citerede de Bibelen, Laozi, Aristoteles, Novalis og Goethe. Mens hvert af de fire første flyveblade kun blev trykt i ca. hundrede eksemplarer og sendt til udvalgte akademikere med post, blev de to næste trykt i ca. ti tusinde eksemplarer og sendt til modtagere i hele landet, deriblandt Hitler og Joseph Goebbels,  men af det første flyveblad, som blev sendt ud i ca. hundrede eksemplarer, blev de 35 indleveret til Gestapo. 

Den 18. februar blev Sophie Scholl og Christoph Probst arresteret af Gestapo og den 22. februar efter tre dages forhør fremstillet for folkedomstolen, der lededes af den fra Berlin tilrejste, berygtede Roland Freisler, der senere ledede Folkedomstolen mod hovedmændene bag 20. juli-attentatet på Hitler.

Hans og Sophie Scholl og Christoph Probst blev dømt til døden. Vagterne gav dem efter dommen mulighed for at være alene i kort tid, inden de blev sendt til guillotinen i fængslet i München-Stadelheim.

Andre medlemmer af gruppen var Traute Lafrenz, Willi Graf, Alexander Schmorell, Jürgen Wittenstein og professor Kurt Huber.

Willi Graf blev sammen med sin søster Anneliesse arresteret 18. februar 1943 og af Roland Freisler dømt til døden den 19. april 1943. Dommen blev først eksekveret 12. oktober efter måneders forhør hos Gestapo, der forsøgte at få navnene på andre af gruppens medlemmer.

Henvisninger

Ekstern henvisning 

 

Tyskland under 2. verdenskrig
Modstandsfolk fra Tyskland
Modstandsbevægelser under 2. verdenskrig
Hans Scholl

Hans Fritz Scholl  (født 22. september 1918, død 22. februar 1943) var sammen med søsteren Sophie Scholl medlem af den tyske modstandsgruppe Weiße Rose.

Han blev tillige med søsteren og Christoph Probst dødsdømt i München den 22. februar 1943. Samme dag blev alle tre halshugget med guillotinen.

Se også 
 Oppositionen i Nazityskland

Referencer

Eksterne henvisninger 

 Weiße Rose Stiftung e.V.: Tysk biografi over Hans Scholl 

Personer henrettet ved halshugning
Personer myrdet af Nazityskland
Modstandsfolk fra Tyskland
Medlemmer af Weiße Rose
Christoph Probst

Christoph Probst (født 6. november 1919, død 22. februar 1943) var tidligt medlem af den tyske modstandsgruppe Weiße Rose i München.

Han blev anholdt af Gestapo den 18. februar 1943 sammen med søskendeparret Hans og Sophie Scholl. Den 22. februar blev alle tre dømt til guillotinen. Dommen blev eksekveret samme dag. 

Christoph Probst var gift og havde tre børn, den ene nyfødt. Hans kone lå med barselfeber, da han blev halshugget.

Eksterne henvisninger 

Personer henrettet ved halshugning
Personer myrdet af Nazityskland
Modstandsfolk fra Tyskland
Tyskere i 1900-tallet
Traute Lafrenz

Traute Lafrenz-Page (født Traute Lafrenz 3. maj 1919 i Hamborg, død 6. marts 2023) var en tysk-amerikansk læge og antroposof, som var medlem af den antinazistiske gruppe Weiße Rose (dansk: "Hvide rose") under 2. verdenskrig.

Faderen var embedsmand og moderen var fra Wien. Traute Lafrenz gik på den progressive skole Lichtwarkschule i Hamborg, hvor hendes lærer Erna Stahl stod for en liberal reformpædagogik.

Sommeren 1939 blev hun sendt på arbejdstjeneste på en gård i Pommern. Her mødte hun Alexander Schmorell. Fra foråret 1941 studerede hun medicin ved Ludwig-Maximilians-Universität München i München. I München mødte hun Alexander Schmorell igen under en koncert, og ved siden af ham sad den medicinstuderende Hans Scholl, grundlæggeren af Weiße Rose. Denne aften opstod en gruppe af venner som udgjorde kernen i Weiße Rose. En periode i 1942 var Traute Lafrenz og Hans Scholl kærester.

Det var Traute Lafrenz som skaffede meget af det papir som blev brugt til gruppens løbesedler. Hun var også bindeledet mellem gruppens medlemmer i München og Hamborg. Traute Lafrenz var den eneste udenfor familien som mødte op til Hans og Sophie Scholls begravelse, efter at de blev henrettet 22. februar 1943. Hun blev selv arresteret 15. marts 1943 og 19. april samme år dømt til et års fængsel. Gestapo indså ikke det fulde omfang af hendes involvering i gruppens  aktiviteter. Hun blev løsladt d. 14. marts 1944, men blev allerede to uger senere arresteret igen og sad i fængsel til krigsslutningen.

1947 emigrerede Traute Lafrenz til USA, hvor hun fuldførte sin lægeuddannelse i San Francisco i Californien og giftede sig med en amerikansk lægekollega. Hun var leder for Esperanza School, en Rudolf Steiner-skole for udviklingshæmmede. 

Traute Lafrenz-Page boede på Yonges Island i South Carolina. 

Kvinder i 2. verdenskrig
Tysk-amerikanere
Modstandsfolk fra Tyskland
Personer fra Hamborg
Medlemmer af Weiße Rose
Mønsted Kalkgruber

Mønsted Kalkgruber ligger ved Mønsted syd for Hjarbæk Fjord og vest for Viborg. Kalkgruberne er huler i et overfladenært kalklag, hvor der i mange århundreder er blevet brudt kalk, blandt andet til fremstilling af mørtel til opbygning af kirker og klostre.

I mange århundreder drev de lokale bønder minevirksomheden, indtil i 1872, hvor rettighederne til kalken blev solgt til Mønsted Kalkværker. Helt frem til 1953 var der kalkbrydningsaktiviteter i minen.

Kalken ligger nogle steder i Nordjylland meget tæt på jordoverfladen. Dette skyldes et tykt saltlag i undergrunden under kalken. Laget af salt blev aflejret på et tidspunkt, hvor området var dækket af et lavvandet hav. Saltet har en lille massefylde i forhold til andre aflejrede lag. På grund af dette 'flyder' saltet langsomt mod overfladen, mens de tungere lag 'synker' ned i undergrunden. 

Når saltet bevæger sig mod overfladen, skubber det blandt andet kridt og kalk foran sig. Når saltlaget når grundvandet, stiger det ikke højere, da vandet opløser det og fører det bort. Kun opløste mineraler bliver tilbage og danner en gipskalot oven på saltlaget. Når saltet er nået hertil, har det nogle steder skubbet kridt og kalk så højt op, at det ligger kun få meter under jordoverfladen. Normalt ville disse lag ligge i omkring 4-500 meters dybde. 
Mønsted Kalkgruber, Daugbjerg Kalkgrube og Tingbæk Kalkgrube findes alle i sådanne hævede kalklag. 

Kalken kan vaskes væk med underjordiske kilder og nedsivende vand og derved danne naturlige underjordiske gange og huler. De underjordiske gange kan falde sammen og danner derved såkaldte jordfaldshuller, hvor overfladejorden pludselig forsvinder i et hul.

Der findes ikke mange hulelevende dyr i Danmark, men særligt én dyreart har lært at udnytte hulernes konstante temperatur. Kalkgruberne i Jylland er kendt for sine store mængder af flagermus, der overvintrer i hulernes frostfrie miljø. I august samles flagermusene i hulerne for at parre sig, og derefter går de i dvale samme sted indtil foråret, hvor de dukker frem igen. I Mønsted Kalkgruber findes almindelig vandflagermus og den sjældnere damflagermus.

Minen er nu om dage mest kendt som en turistattraktion, hvor der af og til afholdes koncerter i de flotte, næsten domkirkelignende store rum. Men faktisk udnyttes minen også stadig industrielt. Arla har lejet en stor del af gangarealet i minen til modning af Riberhus grubeoste. Ostene ligger til modning tre uger i de kølige gange, hvor temperaturen aldrig overstiger 8 grader, mens luftfugtigheden konstant er omkring 98 %. Dette giver et perfekt miljø til modning af oste – så perfekt at det kan betale sig at fragte ostene ned i de trange gamle minegange og vende dem hver uge i tre uger, til modningen er færdig. De fleste oste bliver derefter eksporteret til Tyskland.

Se også 
 Natura 2000-område nr. 39 Mønsted og Daugbjerg Kalkgruber og Mønsted Ådal

Kilder 
 Skov- og Naturstyrelsen, Mønsted Kalkgruber, (Vandreture i Statsskovene, 112), 1999.

Eksterne henvisninger 

 Mønsted kalkgrubers hjemmeside
 Om kalkgruberne, Viborg.dk

Grotter
Turisme i Danmark
Viborg Kommune
Kalkminer i Danmark
Margueritruten
Lene Garsdal

Lene Garsdal (født 18. januar 1947) er en dansk læge og politiker som har repræsenteret Socialistisk Folkeparti i Folketinget fra 2001 til 2005.

Biografi fra Folketingets hjemmeside 

Lene Garsdal, læge, Nibe

Socialistisk Folkeparti – Folketingsmedlem for Nordjyllands Amtskreds fra 1. okt. 2001 til 8. feb. 2005.

Født 18. januar 1947 i Brønderslev, datter af lærer Gunnar David Hansen og lærer Kirsten Sand Hansen.

Brønderslev Skole 1953-54. Skals Skole 1954-62. Student Viborg Katedralskole 1965. Cand.med. Københavns Universitet 1966-73. Speciallæge i arbejdsmedicin / samfundsmedicin 1990.

Reservelæge på Århus Kommunehospital og Århus Amtssygehus på forskellige afdelinger 1973-77. Kandidatstipendiat på Aalborg Universitetscenter: »Arbejdsplads og erhvervssygdomme« 1977- 80. Reservelæge på Aalborg Sygehus, Aalborg Psykiatriske Sygehus og Hjørring Sygehus på forskellige afdelinger 1980-85. Assisterende arbejdslæge i Arbejdstilsynet kreds Nordjyllands Amt 1985-87. Reservelæge og 1. reservelæge på Arbejdsmedicinsk Klinik, Aalborg Sygehus 1987-93. 1. reservelæge på Arbejdsmedicinsk Klinik, Herning Centralsygehus 1993-94. Arbejdslæge i Arbejdstilsynet kreds Nordjyllands Amt 1994-99. Arbejdslæge i Direktoratet for Arbejdstilsynet, København 1999-2001. Lægefaglig medarbejder i branche-/visionskontor, der dækker industrien i Danmark.

Medlem af repræsentantskabet, Foreningen af Yngre Læger og Reservelægerådet, Aalborg Sygehus 1980-84. Medlem af bestyrelsen, Foreningen af Yngre Arbejdsmedicinere 1985-92. Medlem af amtsbestyrelsen og amtsrepræsentantskabet, SF Nordjylland 1994-99, fortsat medlem af amtsrepræsentantskabet. Tillidsmand for Foreningen af Arbejdslæger, Arbejdstilsynet 1999-2001.

Partiets kandidat i Hjørringkredsen 1996-97 og i Aalborg Nord fra 1997.

Kilde 
 Arkiveret CV på Folketinget.dk Dato: 17. juli 2003

Tidligere folketingsmedlemmer fra SF
Folketingsmedlemmer i 2000'erne
Personer fra Brønderslev
Pia Gjellerup

Pia Gjellerup (født 22. august 1959 på Frederiksberg) er en dansk organisationskvinde og tidligere politiker, der er leder af Center for Offentlig Innovation. 

Hun var 2007-2014 bl.a. chef for den politiske afdeling i Djøf, advokat og minister 1993 og 1998-2001. Hun var som medlem af Socialdemokratiet folketingsmedlem for Vestre Storkreds fra 8. september 1987-2007. I foråret 1993 besad hun posten som Justitsminister og fra 23. marts 1998 til 21. december 2000 var hun Erhvervsminister. Derefter var hun frem til 27. november 2001 Finansminister. Pia Gjellerup er den hidtil eneste kvindelige finansminister.

Uddannelse 
Pia Gjellerup blev matematisk-fysisk student fra Metropolitanskolen i 1978. Derefter gik hun på Danmarks Tekniske Højskole 1978-80, hvorefter hun blev cand.jur. fra Københavns Universitet i 1985. Hun fik advokatbestalling i 1990.

Bestyrelsesarbejde 
Pia Gjellerup var formand for DSU Frederiksberg i 1982-84. Var 1982-87 medlem af Frederiksberg Kommunalbestyrelse, hvor hun var politisk ordfører i 1985-87. I 1987-2007 medlem af Folketinget. 

Medlem af Vanførefondens bestyrelse fra 2007 (formand fra 2008), af Gefion Gymnasiums bestyrelse fra 2010, af fællesstyret for Fondet for Dansk-Norsk samarbejde fra 2012 (og næstformand for den danske bestyrelse fra 2013). Medlem af DONG Energy A/S's bestyrelse fra 2012. Medlem af Rigsretten fra 2008 og af redaktionsgruppen for Administrativ Debat fra 2012.

Folketinget 
Gjellerup var Socialdemokratiets kandidat i Slotskredsen (Frederiksberg) 1985-2007. Hun var medlem af den socialdemokratiske folketingsgruppes bestyrelse 1987-93, 1994-98 og 2001-05 (gruppesekretær 1990-93 og 2001-02 og gruppeformand 1994-98 og 2002-05).

Fra 1990 til 93 var hun formand for Folketingets Skatteudvalg og i 1993-98 næstformand for Folketingets Finansudvalg. Hun var erhvervspolitisk ordfører 1993-94, finanspolitisk ordfører 1993-98 og 2001-2005 og kommunalpolitisk ordfører 2005-07.

Hun meddelte i januar 2007, at hun ville forlade Folketinget for at blive chef for Danmarks Jurist- og Økonomforbunds politiske afdeling. Hun blev afløst 20. februar 2007 af folketingssuppleant Sophie Hæstorp Andersen.

Eksterne kilder/henvisninger 
 . Dato: 17. juli 2003
 Politiken Dato: 11. januar 2007
 Center for Offentlig Innovation Dato: 29. januar 2015
 Gammelt portrætfoto
 Endnu ældre portrætfoto

Finansministre fra Danmark
Justitsministre fra Danmark
Handelsministre fra Danmark
Tidligere folketingsmedlemmer fra Socialdemokraterne
Danske ministre fra Socialdemokraterne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Medlemmer af Frederiksberg Kommunalbestyrelse
Personer fra Frederiksberg
Personer i Kraks Blå Bog
Kommunalbestyrelsesmedlemmer fra Socialdemokraterne
Medlemmer af Rigsretten
Studenter fra Metropolitanskolen
Carsten Hansen (politiker)

Carsten Mogens Hansen (født 10. januar 1957 i Odense) er en dansk politiker for Socialdemokraterne, tidligere folketingsmedlem fra 1998 til 2015 og minister for by, bolig og landdistrikter samt minister for nordisk samarbejde.

I dag er Carsten Hansen bl.a. formand for Odense Zoo's bestyrelse.

Privat 
Han er søn af arbejdsmand Poul Hansen og hjemmehjælper Inger Hansen. Carsten Hansen afsluttede 9. kl. afgangsprøve og blev VVS-montør. Han har arbejdet som varmemester og vurderingsmand.

Politik 
Carsten Hansen kom i Folketinget 11. marts 1998 valgt i Fyns Amtskreds. Siden 1995 har han været opstillet i Odense Sydkredsen, Fyns Storkreds. Han trak sig som folketingskandidat efter Folketingsvalget 2015, hvor han ikke blev genvalgt. Han kreds blev overtaget af tidligere formand for Danmarks Socialdemokratiske Ungdom, Alexander Grandt Petersen. I april-maj 2018 var han midlertidigt folketingsmedlem i knap to måneder som stedfortræder for Trine Bramsen.

Han er medlem af Uddannelsesudvalget, Udvalget for Forretningsordenen og Statsrevisorerne. Derudover er Carsten Hansen medlem af bestyrelsen i Nørre Åby Efterskole og næstformand i AOF Danmark.

Som MF var Carsten Hansen leder af kaffeklubben Rustbankerne.

Svendborg Akutafdeling Kontroversen 
Carsten Hansen lovede ved valget 2011 de sydfynske vælgere - kredsen for hans opstilling - at de kunne beholde skadestuen i Svendborg. Carsten Hansen underskrev, under stor lokal bevågenhed, en kontrakt med vælgerne i Svendborg. Kontrakten lovede at hvis socialdemokratiet vandt valget ville akutafdelingen i Svendborg forblive.

Efterfølgende valgte Carsten Hansen (S) at bryde sit valgløfte og stemte for et lovforslag der ville afvikle akutafdelingen I Svendborg.

Referencer

Eksterne henvisninger 
 
 DRs politiske profil for Carsten Hansen
 Gammelt portrætfoto

Personer fra Odense
Tidligere folketingsmedlemmer fra Socialdemokraterne
Folketingsmedlemmer i 1990'erne
Folketingsmedlemmer i 2000'erne
Folketingsmedlemmer i 2010'erne
Danske ministre fra Socialdemokraterne
Regeringen Helle Thorning-Schmidt
Håndværkere fra Danmark
Statsrevisorer fra Danmark
Boligministre fra Danmark
Christian H. Hansen

Christian Hellemann Hansen (født 12. august 1963 i Odense) er en dansk politiker og tidligere medlem af Folketinget, først for Dansk Folkeparti (1998 til 2010) og fra 2010 til 2011 som løsgænger. Han er stifter af og var formand for Miljøpartiet Fokus fra 2010 indtil dets nedlæggelse i 2015.

Han meldte sig den 19. januar 2010 ud af Dansk Folkeparti med begrundelsen:

Han var DF's kandidat i Herningkredsen og Skjernkredsen og var folketingsmedlem for partiet fra 1998 til 2010. 

1. februar 2010 vendte han tilbage til Folketinget som løsgænger. efter at have været langtidssygemeldt fra Folketinget på grund af Hortons hovedpine. 

10. marts samme år offentliggjorde Hansen sit nystiftede parti, Fokus som har miljø, social balance, forebyggelse samt dyrevelfærd blandt sine mærkesager.

Partiet var ikke opstillingsberettiget til Folketingsvalget 2011, da det ikke havde indsamlet nok vælgererklæringer, men Christian H. Hansen stillede op som løsgænger. Det lykkedes ham dog ikke at opnå valg.

Biografi 
Han er søn af salgschef Gunner H. Hansen og forlægger Kirsten H. Hansen. Er bosiddende i Herlev og har to døtre, Stine Hansen og Helle. 

Helsinge Realskole 1970-77. Brøruphus Ungdomsskole 1978. Folkeskolens afgangseksamen fra Møldrup skole 1980.

Konstabeluddannelse i Forsvaret 1981 og uddannet sygehjælper i forsvaret 1983, hvor han var kontraktansat til 1985.

1985 til 1988 salgschauffør, fra 1987 til 1988 selvstændig freelance salgskonsulent og freelance pressefotograf fra 1989.

Han deltog i oprøret mod Fremskridtspartiets ledelse 1993 og blev samme år valgt første gang til kommunalbestyrelsen i 1993 i Karup Kommune fra 1993-2006. Han var viceborgmester og medlem af økonomiudvalget og teknisk udvalg fra 1997.

Hansen blev 1998 valgt til folketingsmedlem for Dansk Folkeparti, var partiets Landbrugs- og fiskeripolitisk ordfører fra 1998 og fra 2001 medlem af Dansk Folkepartis Gruppebestyrelse,  Dyrevelfærdsordfører, Næstformand i Folketingets fødevareudvalg, Uddannelsespolitisk ordfører, medlem af kommunal-, forsvars- og kirkeudvalget samt medlem af udvalget for Grønlandslove. 

Udnævnt som årets dyreven 2004 af Dyrenes Dags Komité blev i 2010 udnævnt til årets dyreven af Dyrenes beskyttelse, og stiftede i marts 2010 partiet Fokus.

Referencer

Eksterne henvisninger 

 Gammelt portrætfoto

Fotografer fra Danmark
Tidligere folketingsmedlemmer fra Dansk Folkeparti
Folketingsmedlemmer i 1990'erne
Folketingsmedlemmer i 2000'erne
Folketingsmedlemmer i 2010'erne
Personer fra Odense
Politikere fra Fokus
Viceborgmestre fra Dansk Folkeparti
Tidligere løsgængere i Folketinget
Flemming Hansen

Flemming Hansen (født 9. august 1939, død 30. april 2021) var en dansk politiker, som repræsenterede Det Konservative Folkeparti. Han sad i Folketinget i perioden 1984-2007 og var trafikminister i 2001-2005 og transport- og energiminister i 2005-2007.

Politisk karriere 
Flemming Hansen var folketingsmedlem, valgt for Vejle Amtskreds fra 10. januar 1984 til 13. november 2007. Han havde flere ordførerposter for sit parti i 1980'erne og 1990'erne, specielt på erhvervspolitiske områder, og han var formand for Folketingets valutaudvalg 1988-1994 samt for skatte- og afgiftsudvalget 1994-1998.

I 2001 blev han udnævnt til trafikminister i regeringen Anders Fogh Rasmussen I, fra 2002 også minister for nordiske anliggender, og i Fogh Rasmussens anden statsministerperiode var Hansen transport- og energiminister, inden han i 2007 blev afløst af Jakob Axel Nielsen.

Blandt hans mest markante aftryk i dansk politik var forhandlingerne på den danske regerings vegne med Tyskland om Femern Bælt-forbindelsen, som endte med en aftale med tyskerne i 2007. Han modtog en del kritik for aftalen i Danmark, fordi den indebar, at Danmark måtte tage den økonomiske risiko for projektet.

Blandt de andre emner, der fyldte i hans trafikminister/transportministertid var IC4-sagen, hvor 83 bestilte IC4-tog til DSB blev forsinket i årevis. En rapport fra statsrevisorerne konkluderede dog, at hovedansvaret for forsinkelsen af togene ikke kunne placeres på de skiftende ministre eller DSB, men hos leverandøren, AnsaldoBreda.

Civil karriere 
Flemming Hansen tog højere handelseksamen fra Niels Brock i 1961 og blev senere uddannet  merkonom med speciale i finansiering i 1972.

Han var chefkonsulent i Danmarks Skohandlerforening 1963-72, og han blev skotøjsforhandler fra 1973, fra 1974 som direktør for Holst Sko med forretninger i flere østjyske byer. Han havde også flere tillidshverv i Danmarks Skohandlerforening, blandt andet næstformand 1981-1995 og formand 1985-1990. Han var desuden bestyrelsesmedlem i flere virksomheder.

Han var gift og havde to sønner, hvoraf den ene, Niels Flemming Hansen, er gået i sin fars fodspor som konservativt folketingsmedlem.

Bibliografi

Referencer

Eksterne henvisninger 

 Flemming Hansen på Folketingets hjemmeside

Erhvervsfolk fra Danmark
Tidligere folketingsmedlemmer fra Det Konservative Folkeparti
Danske ministre fra Det Konservative Folkeparti
Transportministre fra Danmark
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Ministre for nordisk samarbejde fra Danmark
Personer fra Vejle
Personer fra København
Personer i Kraks Blå Bog (afdøde)
Kommandører af 1. grad af Dannebrog
Modtagere af Nordstjerneordenen
Regeringen Anders Fogh Rasmussen I
Regeringen Anders Fogh Rasmussen II